Diari Oficial de la Generalitat Valenciana


Sumari del DOGV 4740, del 27-04-2004 (2004/3659)

RESOLUCIÓ de 31 de març de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 2.627 m² de superfície, situada a Llíria (València), carrer Trencall, destinada a la construcció d'un conservatori professional de música, realitzada per l'ajuntament de l'esmentat municipi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4740

Data del DOGV
:   27-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/3659


Data del document
:   31-03-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Llíria
    * cultura regional
    * propietat immobiliària

RESOLUCIÓ de 31 de març de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 2.627 m² de superfície, situada a Llíria (València), carrer Trencall, destinada a la construcció d'un conservatori professional de música, realitzada per l'ajuntament de l'esmentat municipi. [2004/E3659]
  
L'Ajuntament de Llíria, en sessió plenària realitzada el dia 26 de juliol de 2003, va acordar la cessió gratuïta a la Generalitat Valenciana de la parcel·la de la seua propietat de 2.627 m² de superfície, situada al carrer Trencall de l'esmentada població. Tal i com consta en l'acord esmentat, l'immoble té caràcter de domini públic.
  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de la cessió i acceptació gratuïta de l'immoble.
  
La cessió es realitza amb la finalitat de destinar la parcel·la a la construcció d'un conservatori professional de música.
  
La cessió s'efectua basant-se en el que disposa l'article 37, de la Llei 14/2003, de Patrimoni de la Generalitat Valenciana, que regula la mutació demanial externa.
  
Segons l'esmentat article «Les administracions territorials de la Comunitat Valenciana podran afectar béns i drets demanials a un ús o servici públic competència de la Generalitat Valenciana i transmetre-li la seua titularitat quan resulten necessàries per al compliment dels seus fins. L'administració adquirent mantindrà la titularitat del bé mentre continue afectat a l'ús o servici públic que va motivar la mutació i, per tant, conserve el seu caràcter demanial. Si el bé o dret no és destinat a l'ús o servici públic o deixa de destinar-se posteriorment, revertirà a l'administració transmetent, integrant-se en un patrimoni amb totes les seues pertinences i accesssions.»
  
L'article 44, de la Llei 14/2003, de 10 d'abril, de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'article 27.2.c), de la Llei de Patrimoni establix que «Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.» En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament de Llíria de la parcel·la de 2.627 m² de superfície, situada al carrer Trencall de l'esmentada població, que confronta: nord, part de la finca segregada per a construcció d'EPA; sud, carrer de vianants; est, porció de la finca matriu destinada a vial públic, i oest, carrer Trencall.
  
És part segregada de la finca inscrita en el Registre de la Propietat de Llíria, al tom 1.099, llibre 335 de Llíria, foli 89, finca 36.293. En tràmits d'inscripció.
  
Referència cadastral: part de la 6989919.
  
Segon
  
La cessió gratuïta realitzada per l'Ajuntament de Llíria, s'efectua amb la condició de destinar la parcel·la a la construcció d'un conservatori professional de música.
  
Tercer
  
L'immoble acceptat s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
València, 31 de març de 2004.- El conseller d'Economia, Hisenda i Ocupació: Gerardo Camps Devesa.